Държавен вестник, бр. 93, 2012 г., стр. 13

БРОЙ  93	
Д Ъ Р Ж А В Е Н  В Е С Т Н И К 	
СТР.  13  
МИНИСТЕРСТВО
НА ЗЕМЕДЕЛИЕТО И ХРАНИТЕ
НАРЕДБА № 21 
от 12 ноември 2012 г.
за условията и реда за определяне, одобрява­
не, регистрация и отмяна на източниците от 
горската семепроизводствена база, събирането 
и добива на горски репродуктивни материали, 
тяхното окачествяване, търговия и внос
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се определят 
условията и редът за:
1. определянето, одобряването, регис­
трацията, горскостопанското планиране и 
стопанисването на източниците от горската 
семепроизводствена база;
2. производството с цел търговия и тър­
говията с горски репродуктивни материали 
(ГРМ), предназначени изцяло или отчасти 
за лесовъдски цели на територията на Евро­
пейския съюз (ЕС), включени в списъка по 
приложение № 1;
3. събирането и добива на репродуктивни 
материали, предназначени за лесовъдски цели;
4. изпитването и окачествяването на по­
севни материали за лесовъдски цели, вклю­
чително и от внос;
5. безвъзмездното предоставяне на горски 
репродуктивни материали.
(2) Изискванията за производството с цел 
търговия и търговия по тази наредба не се 
отнасят за:
1. горски репродуктивен материал – по­
севен и посадъчен материал или части от 
растения, предназначен за нелесовъдски цели;
2. горски репродуктивен материал, про­
извеждан за собствени нужди, който не е 
предназначен за търговия;
3. горски репродуктивен материал, пред­
назначен за износ или за реекспорт за трети 
страни;
4. горски репродуктивен материал, пред­
назначен за изпитване с научна цел.
(3) В случаите по ал. 2, т. 1, 3 и 4 и в за­
висимост от предназначението си репродук­
тивният материал се придружава от етикет 
или друг документ, изискван в съответствие с 
нормативните актове на ЕС или националното 
законодателство.
(4) При отсъствие на нормативни изисквания 
по ал. 3 в случаите, когато производителят или 
доставчикът работят както с репродуктивни 
материали, предназначени за лесовъдството, 
така и с такива за други цели, материалите 
за нелесовъдски цели се придружават от ети­
кет или друг документ, който съдържа текст 
„Предназначен за нелесовъдска цел“.
Чл. 2. (1) Изискванията за одобряване 
и регистрация на източниците от горската 
семепроизводствена база, както и производ­
ството с цел търговия и за търговията и вноса 
на репродуктивни материали се прилагат 
за дървесните видове и техните изкуствени 
хибриди, които са значими за горското сто­
панство на Република България и останалите 
държави – членки на ЕС, и са включени в 
списъка по приложение № 1.
(2) Промени в списъка по приложение № 1 
се правят въз основа на решение на Европей­
ската комисия (ЕК).
(3) По предложение на собствениците на гори 
могат да се одобряват и регистрират източници 
за добив на горски репродуктивни материали 
по реда и при условията на тази наредба и 
от видове и изкуствени хибриди, които не са 
вписани в списъка по приложение № 1.
(4) За добитите ГРМ от източниците по ал. 3 
изискванията за търговия по тази наредба се 
прилагат само на територията на Република 
България и по споразумение между достав­
чика и купувача. 
Чл. 3. (1) Официалните органи, осъщест­
вяващи контрол при производството с цел 
търговия и търговията с горски репродуктив­
ни материали, са Изпълнителната агенция 
по горите (ИАГ), регионалните дирекции 
по горите (РДГ) и горските семеконтролни 
станции (ГСС). 
(2) Изпълнителната агенция по горите 
може, в съответствие с националното зако­
нодателство, да възлага задачи, предвидени 
в наредбата, за изпълнение под неин контрол 
и надзор на юридическо лице, субект на пуб­
личното или частното право, което съгласно 
своя законно приет устав е натоварено из­
ключително с извършването на специфични 
обществени дейности, при условие че такова 
лице и членовете му нямат личен интерес 
от предприетите от тях мерки. 
(3) Юридическо лице, създадено от името 
на лицето по ал. 2, което функционира под 
негов контрол и надзор, може да бъде одобре­
но при условие, че такова лице и членовете 
му нямат личен интерес от резултатите и 
предприетите от тях мерки.
(4) Изпълнителната агенция по горите уве­
домява Европейската комисия за определените 
с тази наредба официални органи.
Г л а в а  в т о р а
ОПРЕДЕЛЯНЕ, ОДОБРЯВАНЕ, РЕГИСТРА­
ЦИЯ, ГОРСКОСТОПАНСКО ПЛАНИРАНЕ И 
СТОПАНИСВАНЕ НА ИЗТОЧНИЦИТЕ ОТ 
ГОРСКАТА СЕМЕПРОИЗВОДСТВЕНА БАЗА
Раздел I
Определяне и създаване на източници за 
добив на горски репродуктивни материали
Чл. 4. Базовите източници от горската 
семепроизводствена база се определят и 
създават за: